04/07/2018 | Administración LocalMunicipal
Rianxo
Secretaría
Corrección erros bases reguladoras para a concesión de axudas á rehabilitación de edificios e vivendas na área de rexeneración e renovación urbana, nos núcleos de Rianxo, Fincheira e Rianxiño, 6ª fase

En sesión de Xunta de Goberno Local do día 25 de xuño de 2018 aprobouse a “CORRECCIÓN DE ERROS - XUNTA DE GOBERNO LOCAL Bases reguladoras para a concesión de axudas á rehabilitación de edificios e vivendas na área de rexeneración e renovación urbana, nos núcleos de Rianxo, Fincheira e Rianxiño 6ª fase ANTECEDENTES o día 14/12/2017, publicouse no BOP as bases reguladoras para a concesión de axudas á rehabilitación de edificios e vivendas na área de rexeneración e renovación urbana, nos núcleos de Rianxo, Fincheira e Rianxiño 6ª fase. FUNDAMENTACIÓN Ditas bases están suxeitas a orde publicada no BOP o 30/06/2017 “Orde do 23 de xuño de 2017 pola que se procede a abrir o prazo para solicitar a participación na prórroga do programa de rexeneración e renovación urbanas do Plan estatal de fomento do alugamento de vivendas, a rehabilitación edificatoria e a rexeneración e renovación urbanas 2013-2016, e se establecen as súas bases reguladoras a as das axudas autonómicas previstas para este programa.” Como di o seu: Artigo 12. Subvencións estatais 1. A contía máxima das axudas contidas no Plan estatal 2013-2016 non poderá exceder o 35% do custo subvecionable da actuación e calcularase multiplicando o número de vivendas polas axudas unitarias establecidas a continuación: - Ata 11.000 euros por vivenda obxecto de rehabilitación. Artigo 13. Subvencións autonómicas O IGVS, con cargo aos seus orzamentos, subvencionará as actuacións nas ARI declaradas na contía máxima seguinte: - Ata 4.000 euros por vivenda obxecto de actuación de rehabilitación, sen que a subvención poida exceder o 10% do orzamento protexido de rehabilitación da vivenda ou edificio. Nas ditas bases na súa base 3ª contía das axudas económicas e orzamento protexible, no seu punto 3 a distribución farase do seguinte xeito, observasen que hai uns erros materiais incluíndo a palabra media na redacción dos seus parágrafos. No momento de detectar o erro as bases xa están publicadas. De acordo co artigo 192 da Lei 39/2015, as administracións poderán rectificar en calquera momento de oficio ou a instancia dos interesados os erros materiais, de feito ou aritméticos existentes nos seus actos. PRIMEIRO Corrixir as bases reguladoras, como se indica: Onde di: “Establecese unha subvención do 35% do custo subvencionable das actuacións, por parte do Ministerio, e a subvención media non poderá exceder de 11.000 euros por vivenda.” “Establecese unha subvención do 10% do custo subvencionable das actuacións, por parte da Xunta de Galicia, e a subvención media non poderá exceder de 4.000 euros por vivenda.” Debe dicir: “Establecese unha subvención do 35% do custo subvencionable das actuacións, por parte do Ministerio, e a subvención non poderá exceder de 11.000 euros por vivenda.” “Establecese unha subvención do 10% do custo subvencionable das actuacións, por parte da Xunta de Galicia, e a subvención non poderá exceder de 4.000 euros por vivenda.” SEGUNDO Dar publicidade a esta resolución no BOP, no taboleiro de anuncios do Concello, así como na páxina web e na sede electrónica. Rianxo, 25 de xuño de 2018 O alcalde, Adolfo Muíños Sánchez